เมื่อคืนผมมีอาหารค้างที่คอครับเป็นถั่วชิ้นยาวๆแต่ไม่มีอาการผิดปกติอย่างหายใจไม่ออกพูดไม่ได้นะครับผมพูดได้หายใจออกปกติผมพยายามทำทุกอย่างล้วงคออ้วกกินน้ำกินข้าวแต่ก็ยังไม่หายครับเลยตัดสินใจนอนตื่นมารู้สึกมันยังไม่ลงครับผมควรทำยังไงดี
สวัสดีค่ะ อาหารต่างๆ ที่ทาน หากไม่ได้เป็นของที่แข็งเกิน หรือแหลมคม เช่น เศษหิน เศษพลาสติก เศษกระดูก ก้าง เป็นต้น และไม่ได้เป็นชิ้นอาหารที่ใหญ่เกิน ก็จะไม่ได้ติดค้างอยู่ในลำคอและหลอดอาหาร โดยในที่สุด กล้ามเนื้อบริเวณคอหอยและหลอดอาหาร ก็จะบีบและเคลื่อนตัวจนเศษอาหารต่างๆ ลงสู่กระเพาะอาหารไปได้เองในที่สุดค่ะนอกจากนี้ หากไม่ได้มีอาการอะไรผิดปกติ เช่น สำลัก หายใจลำบาก หายใจมีเสียงดัง เป็นต้น และยังกลืนน้ำลาย อาหารต่างๆ ได้เหมือนเดิม ก็ไม่น่ามีอะไรติดอยู่ในลำคออีกค่ะในเบื้องต้น หากยังรู้สึกเหมือนยังมีเศษอาหารติดคอ ก็ให้ดื่มน้ำเปล่ามากๆ บ่อยๆ ดูก่อน หากอาการยังไม่ดีขึ้น อาจเกิดจากการเป็นโรคอื่นๆ ได้ เช่น กรดไหลย้อน เป็นต้น ซึ่งก็อาจไปพบแพทย์เพื่อตรวจวินิจฉัยค่ะ